1. Ismertesse az ellenőrzés fogalmát, alapelveit, célját, tárgyát!

Az ellenőrzés fogalma

Minden ellenőrzés meghatározott és lehetőleg szabatosan körvonalazott érdekeket szolgál, és védelmez.
Minden érdekhez hozzárendelhető valamilyen ellenőrzési cél, forma, módszer és eszköz. 
Az  ellenőrzés, egyben  a  számonkérés  nélkülözhetetlen  a  célok megvalósításában, az irányítók döntéseinek megalapozásában, a működés rendjének és fegyelmének biztosításában. 
Az irányítók a feladatok eléréséhez közvetettebb, az operatív vezetők közvetlenebb eszközöket alkalmaznak:
•	az irányítás különböző szintjein az érdekek védelmének céljából különböző és részben elkülönülő ellenőrzési szervezeteket hoznak létre
•	a vezetők pedig az ellenőrzést részben személyesen gyakorolják, részben pedig úgy szervezik meg az ellenőrzés folyamatait, hogy az esetleges eltérések jelzése, valamint a hibák megakadályozása biztosítva legyen.
A megfelelően működő ellenőrzés együttesen segítő és fegyelmező jellegű. Ezt azzal tudja biztosítani, hogy jelzi a célokat akadályozó tényezőket, az eltérés okait és szükségszerűen megállapítja a személyes felelősöket. Javaslataival elősegíti a kijavításhoz és korrekciókhoz szükséges intézkedések megalapozottságát.
Az ellenőrzés az irányítás, illetve a vezetés olyan funkciója, amely látszólag kívül esik a döntés és intézkedés folyamatától, de az ellenőrzés elősegíti azoknak megalapozottságát és egyben új döntések alapját is képezheti.
Az ellenőrzés fogalmának megközelítése két különböző szempont alapján történhet:
•	egyrészt különböző érdekeket védelmező eszköz
•	másrészt irányítási és vezetési funkció
A két aspektus szerinti meghatározásban azonban az ellenőrzésnek van egy olyan fontos sajátossága, hogy a kialakított követelményekhez viszonyítja a működő folyamatokat, rendszereket. 
Olyan céltudatos tevékenység, amely az érdekek  védelmében  a követelményekhez viszonyítottan rögzíti a meglévő állapotokat, továbbá állásfoglalásával, intézkedésekre alkalmas javaslatokkal segíti az irányítási és vezetői döntéseket.

Az ellenőrzés tulajdonképpen két elemből - követelmények meghatározása, illetve tényhelyzet rögzítése - valamint a két elem szintéziséből - értékelés - áll.

Érdekvédelmi célok kijelölése

Ellenőrzés

Tényhelyzet
megállapítása, rögzítése

Követelmények meghatározása, kijelölése

Intézkedések, döntések

Értékelés

Az ellenőrzésben értékelni csak a követelményekhez való viszonyítással lehet.
Az értékelés fontos jellemzője: az állásfoglalás, a tények megítélése és elbírálása, együttesen annak minősítése.
Az ellenőrzés által alkalmazott eszközrendszereknek együtt kell fejlődniük a tényhelyzetet megismerő céltudatos és nem öncélú tevékenységgel.

Az ellenőrzés célja

Az ellenőrzések célját mindig az az érdek határozza meg, amelyet az ellenőrzés védelmez. A kitűzött cél eléréséhez igénybevett minden ellenőrzési módszer és eszköz csak azt a segítséget biztosítja, hogy a feltárt tényhelyzet milyen mértékben felel meg az ellenőrzés által védelmezett érdekeknek.

Az ellenőrzés tárgya

Az ellenőrzések tárgya valamely tevékenység, cselekmény értékelése és megalapozott hiteles rögzítése.

Az ellenőrzés módszere

Az ellenőrzések módszereit mindig a célok és a tárgyak határozzák meg. Mivel az ellenőrzési célok és tárgyak rendkívül változatosak, ennek megfelelően az alkalmazott ellenőrzési módszerek is hasonlóan sokfélék lehetnek. Alapvetően azonban a módszerekkel szembeni fontos követelmény, hogy alkalmazásuk mindig biztosítsa a valós helyzet feltárását. Ugyanakkor a feltárt helyzet értékelésénél alkalmazott minden módszernek van egy közös vonása: az összehasonlítás.